open-index/open-wikipedia-markdown huggingface dataset:
ফার্খুন্দা জাহরা নাদেরি

**ফার্খুন্দা জাহরা নাদেরি** () হলেন একজন আফগান রাজনীতিবিদ। তিনি রাষ্ট্রপতি আশরাফ গনির জাতিসংঘ বিষয়ক জ্যেষ্ঠ উপদেষ্টা। ২০১৬ সালে রাষ্ট্রপতির সমন জারির মাধ্যমে তাকে এই পদে নিয়োগ দেওয়া হয়েছিল। তিনি এর আগে ২০১০ সালের আফগান সংসদীয় নির্বাচনের নির্বাচিত হয়েছিলেন ও ২০১০ থেকে ২০১৫ সাল পর্যন্ত আফগানিস্তান জাতীয় পরিষদের সদস্য হিসাবে দায়িত্ব পালন করেছিলেন। তিনিই একমাত্র নারী প্রতিনিধি যিনি ২০১০ ও ২০১২ সালে প্যারিসে টানা তিনটি শ্যান্টিলি সম্মেলনে অংশ নিয়েছিলেন।

২০১২ সালের জুলাইতে, নাদেরিকে এন-শান্তি (জাতিসংঘ উন্নয়ন প্রোগ্রাম) পুরস্কার প্রদান করা হয়।

## প্রাথমিক জীবন এবং শিক্ষা
নাদেরি ১৯৮১ সালের এপ্রিলে জন্মগ্রহণ করেছিলেন। তিনি আফগান বাগলান ইসমাইলির নেতা সৈয়দ মনসুর নাদেরির মেয়ে।

তিনি বাগলান ও কাবুল প্রদেশের প্রাথমিক ও মাধ্যমিক বিদ্যালয়ে পড়াশোনা করেন এবং ২০০১ সালে লন্ডনের হ্যারো কলেজ থেকে স্নাতকোত্তর শেষ করেন। তিনি তাশখন্দের ওয়েস্টমিনস্টার আন্তর্জাতিক বিশ্ববিদ্যালয়ে আইন বিষয়ে পড়াশোনা করেন এবং ২০০৭ সালে একই বিশ্ববিদ্যালয় থেকে বিএ ডিগ্রি অর্জন করেন।

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:১৯৮১-এ জন্ম
বিষয়শ্রেণী:কাবুলের ব্যক্তি
বিষয়শ্রেণী:বাগলান প্রদেশের ব্যক্তি
বিষয়শ্রেণী:রাজনীতিতে আফগান নারী
বিষয়শ্রেণী:আফগান নারীবাদী
বিষয়শ্রেণী:হাজারা নারী রাজনীতিবিদ
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
বিষয়শ্রেণী:আফগান নারী অধিকার কর্মী
বিষয়শ্রেণী:হাজারা রাজনীতিবিদ
ফাবিওলা জানত্তি

**ফাবিওলা জানত্তি** (, আ-ধ্ব-ব: [faˈbiːola dʒaˈnɔtti]}; জন্ম ২৯শে অক্টোবর, ১৯৬০) একজন ইতালীয় পরীক্ষাধর্মী কণা পদার্থবিজ্ঞানী এবং প্রথম নারী যিনি সুইজারল্যান্ডের জেনেভা শহরের কাছে অবস্থিত সের্ন নিউক্লীয় গবেষণার জন্য ইউরোপীয় সংস্থার (সের্ন) মহাপরিচালক পদে নিয়োগ পান। তিনি ২০১৬ সালের ১লা জানুয়ারি পাঁচ বছরের জন্য এই পদে নিয়োগ পান এবং ২০২১ সালে সের্নের নির্বাহী পরিষদ এক অভূতপূর্ব ঐতিহাসিক সিদ্ধান্তে তাঁকে আরও পাঁচ বছরের জন্য ও ২০২৫ সাল পর্যন্ত এই পদে পুনর্নির্বাচিত করে।

জানত্তি মিলান বিশ্ববিদ্যালয় থেকে অতিপারমাণবিক পদার্থবিজ্ঞানে ডক্টরেট উপাধি অর্জন করেন। তিনি ১৯৮৭ সাল থেকে সের্নের অনেকগুলি কণা পদার্থবৈজ্ঞানিক পরীক্ষার উপরে কাজ করেছেন। সের্ন বিশ্বের বৃহত্তম কণা পদার্থবিজ্ঞান গবেষণাগারটি পরিচালনা করে। তিনি ২০০৩ সাল থেকে অ্যাাটলাস পরীক্ষাটির উপরে কাজ করেন। ২০০৯ সালে তাঁকে প্রকল্পটির শীর্ষ পদ প্রদান করা হয়। ফলে তিনি প্রকল্পটির সাথে সংশ্লিষ্ট ৩৮টি দেশের ৩০০০ পদার্থবিজ্ঞানীকে নেতৃত্বদানের পাশাপাশি দলটির সামগ্রিক বৈজ্ঞানিক কৌশল নির্ধারণ ও বিশাল এই কণা চিহ্নিতকারকের প্রতিদিনকার কাজকর্মের উপরে নজরদারি করার গুরুদায়িত্ব লাভ করেন। তাঁর নেতৃত্বে দলটি ২০১২ সালে হিগস বোসন কণাটি আবিষ্কার করে। এই কণাটির অস্তিত্ব আবিষ্কারের ফলে ১৯৬০ সালে ব্রিটিশ পদার্থবিজ্ঞানী পিটার হিগস কর্তৃক ভবিষ্যৎব্যক্ত হিগস ক্ষেত্রটির অস্তিত্ব নিশ্চিত হয়, যে ক্ষেত্রটি সমস্ত অতিপারমাণবিক কণার ভরের জন্য দায়ী। এটি ছিল পদার্থবিজ্ঞানের ইতিহাসের এক যুগান্তকারী মুহূর্ত।

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালীয় পদার্থবিজ্ঞানী
বিষয়শ্রেণী:মিলান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বিবিসি ১০০ নারী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:এডিনবরা বিশ্ববিদ্যালয়ের শিক্ষক
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:ফরাসি বিজ্ঞান একাডেমির সদস্য
শিনকাই করোখাইল

**শিনকাই জাহিন করোখাইল** () হলেন একজন আফগান রাজনীতিবিদ এবং অধিকারকর্মী। তিনি মূলত নারীদের রাজনৈতিক প্রতিনিধিত্বকারী হিসেবে এবং শিশুদের সুরক্ষা নিয়ে কাজ করেন। তিনি কানাডায় আফগানিস্তানের রাষ্ট্রদূত হিসেবেও দায়িত্বপালন করেছেন।
alt=শিনকাই করোখাইল|থাম্ব|শিনকাই করোখাইল

## প্রাথমিক জীবন
কারোখাইল আফগানিস্তানের কাবুলে পুশতু পিতামাতার ঘরে জন্মগ্রহণ করেন। তিনি কাবুল বিশ্ববিদ্যালয়ের মেডিকেল কলেজ থেকে পড়াশুনা করেন এবং সেখান থেকে মেডিকেল ডিগ্রী লাভ করেন। এছাড়া তিনি পাকিস্তানের ইসলামাবাদের জাতীয় আধুনিক ভাষা ইনস্টিটিউট থেকে ইংরেজিতে ডিপ্লোমা অর্জন করেন। তিনি দারি, পশতু, ফার্সি, উর্দু এবং ইংরেজিতে কথা বলেন।

## রাজনৈতিক জীবন
আফগানিস্তানের জাতীয় সংসদে কাবুল জনগণের প্রতিনিধিত্ব করতে, কারোখাইল ২০০৫ সালে সংসদ সদস্য হিসেবে নির্বাচিত হন। তিনি ২০১০ সালের সংসদ নির্বাচনে পুনরায় নির্বাচিত হন। তিনি সংসদীয় মহিলা ককেশাস কমিটির একজন সদস্য ছিলেন এবং বাজেট ও অর্থ কমিটিতে দায়িত্ব পালন করেছেন।

কারোখাইল নারী অধিকার, সংঘাত প্রতিরোধ ইত্যাদি কর্মসূচী নিয়ে কাজ করেছেন।

১৯৯১ সালে, তিনি ও আরও কয়েকজন মিলে আফগান মহিলা শিক্ষা কেন্দ্র প্রতিষ্ঠা করেন, এখানে তিনি প্রথমে শিক্ষিকারূপে কাজ কাজ করেন ও পরবর্তী বছরগুলোতে অন্যান্য পদে কাজ করেন। ২০০২ সালে, তিনি এনজিওটির পরিচালক হন।

কারোখাইল শিয়া পারিবারিক আইনের বিতর্কিত খসড়ার বিরোধিতা করেন। বৈবাহিক ক্ষেত্রে নারীদের অনেক অধিকার থেকে বঞ্চিত করবে বিধায় খসড়াটি নিয়ে বিতর্ক হয়। আন্তর্জাতিক সংবাদের শিরোনাম হবার পর, আরো গ্রহণযোগ্য করতে পরে খসড়া আইনটিতে বেশ কিছু সংশোধনী করা হয়।

তিনি নারী নির্যাতন বিল নিয়ে কাজ করা কয়েকজনের অন্যতম ছিলেন, বিলটি ২০০৯ সালে আফগানিস্তানের রাষ্ট্রপতি কর্তৃক অনুমোদিত হয়।

## পুরস্কার
২০১২ সালে মূল্যবোধ-ভিত্তিক নেতৃত্বের জন্য, তিনি ইস্ট ওয়েস্ট ইনস্টিটিউট থেকে প্রথম এইচ.এইচ. শেখ ফাতিমা বিনতে মোবারক পুরস্কার পেয়েছিলেন।

## তথ্যসূত্র

## বহিঃসংযোগ

* আফগান নারী শিক্ষা কেন্দ্র 
* স্বচ্ছতা এবং জবাবদিহিতার জন্য আফগানদের জোট 
* আফগান নারী নেটওয়ার্ক
* শান্তি প্রশিক্ষণ ও গবেষণা সংস্থা 

বিষয়শ্রেণী:জীবিত ব্যক্তি
বিষয়শ্রেণী:পশতু ব্যক্তি
বিষয়শ্রেণী:রাজনীতিতে আফগান নারী
বিষয়শ্রেণী:আফগানিস্তানের দ্বন্দ্ব (১৯৭৮–বর্তমান)
বিষয়শ্রেণী:কাবুলের ব্যক্তি
বিষয়শ্রেণী:আফগান নারী রাষ্ট্রদূত
বিষয়শ্রেণী:কানাডায় আফগানিস্তানের রাষ্ট্রদূত
বিষয়শ্রেণী:পশতু নারী
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
বিষয়শ্রেণী:পশতুন নারী রাজনীতিবিদ
বিষয়শ্রেণী:পশতুন রাজনীতিবিদ
মরিয়ম দুরানি

[থাম্ব| দুরানি ২০১২ সালে [আন্তর্জাতিক সাহসী নারী পুরস্কার পেয়েছেন]]
**মরিয়ম দুরানি** (مَریَم دورانی; জন্ম ১৯৮৭) হলেন একজন আফগান সক্রিয়কর্মী এবং নারী অধিকার বিষয়ক আইনজীবী। ২০১২ সালে তিনি আন্তর্জাতিক সাহসী নারী পুরস্কার পেয়েছিলেন।

## জীবন এবং কর্মজীবন
মরিয়ম দুরানি হলেন হাজী মোহাম্মদ আইসা দুরানির কন্যা এবং দুরানি উপজাতির সদস্য। তিনি আফগানিস্তানের আমেরিকান বিশ্ববিদ্যালয় থেকে স্নাতক ডিগ্রি অর্জন করেছেন। আইন ও রাষ্ট্রবিজ্ঞান এবং ব্যবসায় শিক্ষায়ও তার উচ্চশিক্ষায়তনিক ডিগ্রি রয়েছে। নারীদের সম্পর্কে কান্দাহারে অঞ্চলে অত্যন্ত রক্ষণশীল দৃষ্টিভঙ্গি থাকা সত্ত্বেও তিনি সেখানকার একজন নেত্রী, রোল মডেল এবং নারী পক্ষের সক্রিয় প্রতিমুর্তি হিসেবে আবির্ভূত হয়েছেন। তিনি ২০০৫ সালে ২১ বছর বয়সে প্রথমবার এবং ২০০৯ সালে দ্বিতীয় মেয়াদে তিনি কান্দাহার প্রাদেশিক পরিষদের সদস্য হিসাবে নির্বাচিত হন। তিনি নারীদের উদ্বেগ ও নারীদের দৃষ্টিভঙ্গি নিয়ে কাজ ও আলোচনার দিকগুলো পরিষদে তুলে ধরেছেন।

## পুরস্কার

* ২০১২ সালের মার্চ মাসে তিনি মার্কিন স্বরাষ্ট্র সচিবালয় থেকে আন্তর্জাতিক সাহসী নারী পুরস্কার পেয়েছিলেন।
* একই বছরে, টাইম ম্যাগাজিন তাকে "বিশ্বের সবচেয়ে প্রভাবশালী ১০০ জন" এর একজন হিসাবে বেছে নিয়েছিল।
* ২০১৩ সালের জুলাইয়ে তিনি ন্যাশনাল এন্ডোমেন্ট ফর ডেমোক্রেসির ৩০ জন তরুণ কর্মীর একজন হিসাবে নির্বাচিত হয়েছেন।
* ২০১৪ সালের মে মাসে নেদারল্যান্ডসের মিডলবার্গে রুজভেল্ট ফোর ফ্রিডম অ্যাওয়ার্ড পেয়েছিলেন।
* ২০১৫ সালের নভেম্বরে তিনি ইউএন, আমেরিকা থেকে আন্তর্জাতিক শান্তি প্রজন্ম পুরস্কার  পেয়েছেন।

## তথ্যসূত্র

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান নারী সাংবাদিক
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:রাজনীতিতে আফগান নারী
বিষয়শ্রেণী:২১শ শতাব্দীর আফগান লেখিকা
বিষয়শ্রেণী:২১শ শতাব্দীর আফগান লেখক
বিষয়শ্রেণী:আফগান সাংবাদিক
বিষয়শ্রেণী:ফোর ফ্রিডমস পুরস্কার প্রাপক
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
গালীল

**গালীল** (, *হাগালিল্*; ) হলো উত্তর দখলকৃত উত্তর ফিলিস্তিন ও দক্ষিণ লেবাননে অবস্থিত একটি অঞ্চল। ঐতিহ্যগতভাবে গালীল বলতে *উচ্চ গালীল* (, *হাগালিল্ হা 'এলিয়ন্*; ) ও *নিম্ন গালীলে* (, *গালিল্ তাহ্তোন্*; ) বিভক্ত পর্বতময় অংশকে বোঝানো হয়।

কর্মিল পর্বত-গিল্‌বোয় পর্বত শৈলশিরার উত্তরের এবং লিতানি নদীর পূর্ব-পশ্চিম ভাগের দক্ষিণের সমগ্র অঞ্চলকেই গালীল হিসেবে আখ্যায়িত করা হয়। এটি ইস্রায়েলীয় উপকূলীয় সমভূমি এবং পশ্চিমে একরসহ ভূমধ্যসাগরের তীর থেকে পূর্বদিকে যর্দন উপত্যকা পর্যন্ত বিস্তৃত; উত্তরদিকে লিতানি থেকে শুরু করে গোলান মালভূমির সাথে সীমান্ত তৈরিকারী এক টুকরো ভূখণ্ডসহ উত্তর-পূর্বে হর্মোণ পর্বতের গোড়ায় দান পর্যন্ত, দক্ষিণে কর্মিল পর্বত এবং গিল্‌বোয় পর্বত পর্যন্ত বিস্তৃত। এই সংজ্ঞায় জনীনের উত্তরের যিষ্রিয়েল উপত্যকার সমভূমি ও বৈৎ-শান উপত্যকা, গালীল সাগর এবং হুলা উপত্যকা অন্তর্ভুক্ত রয়েছে, যদিও এটিতে সাধারণত হাইফার অনতিদূরে উত্তরের শহরতলিকে অন্তর্ভুক্ত করা হয় না। এই সংজ্ঞা দ্বারা অঞ্চলটি ইস্রায়েলের প্রশাসনিক উত্তর জেলার বেশিরভাগ এলাকা এবং দক্ষিণ লেবাননের সাথে সমাপতিত হয়।

এই নিবন্ধটিতে কেবল গালীলের ইসরায়েলি অংশ নিয়ে আলোচনা করা হয়েছে।

## ব্যুৎপত্তি
এই অঞ্চলের ইস্রায়েলীয় নাম ইব্রীয় মূলশব্দ থেকে পাওয়া  () (গ্যালাল), ‘জেলা’ এবং সাধারণত ‘সিলিন্ডারের’ চূড়ান্ত এক অনন্য শব্দ। যিশাইয় ৮:২৩ (বা বাইবেলের বিভিন্ন সংস্করণে ৯:১)-এ ব্যবহৃত হিব্রু রূপটি  () গঠনাবস্থায় রয়েছে, যার অর্থ ‘জাতিসমূহের গালীল’, অর্থাৎ পুস্তকটির রচনাকালে গালীলের পরজাতীয়দের দ্বারা অধ্যুষিত অংশ।

অঞ্চলটি ক্রমশ প্রাচীন আরবিসহ অনেক ভাষায় “গালীল সাগর” হিসেবে পরিচিতি লাভ করে। হিব্রু ভাষায়, হ্রদটিকে কিন্নেরৎ হ্রদ (গণনা পুস্তক ৩৪:১১) হিসাবে, যা হিব্রু কিন্নর (বীণার আকৃতি বর্ণনা করে) থেকে আগত; গিনেষরৎ হ্রদ (লূক ৫:১) হিসাবে, যা ‘গীনোসার’ থেকে, যা গী (‘উপত্যকা’) ও নৎসর (‘শাখা’) বা নাৎসোর ('রক্ষার জন্য', 'নজর রাখা') থেকে আগত, যা সম্ভবত নাসরৎ শহরের প্রতি একটি ইঙ্গিত ছিল; হিসেবে উল্লেখ করা হয়েছে। এর পরিবর্তে দক্ষিণ-পশ্চিমাঞ্চলীয় তিবিরিয়া শহর থেকে তিবিরিয়া সাগর নাম (যোহন ৬:১) এসেছে, খ্রিস্টীয় প্রথম শতাব্দীর রোমীয় সম্রাট তিবিরিয় কৈসরের নামানুসারে যার নামকরণ করা হয়েছিল। এগুলো হল “গালীল সমুদ্রের” পরিবর্তে মূলত অভ্যন্তরীণ যিহূদী-রচিত সাহিত্যে ব্যবহৃত তিনটি নাম। 
তবে ইহুদিরা এই হ্রদসহ গোটা অঞ্চলকে (আরামীয়: הגלילי) বোঝাতে “গালীল” শব্দটি ব্যবহার করত।

## তথ্যসূত্র

বিষয়শ্রেণী:ঐতিহাসিক অঞ্চল
বিষয়শ্রেণী:ইসরায়েলের ভূমি
বিষয়শ্রেণী:ইসরায়েলের অঞ্চল
বিষয়শ্রেণী:যিশু ও ইতিহাস
বিষয়শ্রেণী:নতুন নিয়মে উল্লেখিত অঞ্চল
বিষয়শ্রেণী:পূর্ব-ভূমধ্যসাগরীয় অঞ্চল
ফাওযিয়া কুফি

**ফাওযিয়া কুফি** (জন্ম ১৯৭৫) হলেন একজন আফগান রাজনীতিবিদ এবং নারী অধিকার কর্মী। মূলত বাদাখশন প্রদেশের ব্যক্তি হলেও তিনি বর্তমানে কাবুলের সংসদ সদস্য হিসেবে এবং জাতীয় বিধানসভার ভাইস প্রেসিডেন্ট হিসেবে দায়িত্বপালন করছেন।

## জীবনী
তিনি সাত নারীবিশিষ্ট একটি বহুগামী পরিবারে জন্মগ্রহণ করেছিলেন। মেয়ে হওয়ার কারণে প্রথমে তাঁর বাবা-মা তাঁকে প্রত্যাখ্যান করেছিলেন। তাঁর সংসদ সদস্য বাবা একজন তরুণীকে বিয়ে করেছিলেন এবং তাঁর মা স্বামীর মন রাখতে একটি পুত্র সন্তান চেয়েছিলেন। তাঁর জন্মের দিন, মেয়ে হওয়ার কারণে তাঁকে রোদে ফেলে রাখা হয়েছিল যেন তিনি মারা যান।

তিনি পড়াশোনা করার জন্য পিতাকে রাজি করিয়েছিলেন। পরবর্তীকালে তিনি বিশ্ববিদ্যালয় থেকে ব্যবসা ও ব্যবস্থাপনায় স্নাতকোত্তর ডিগ্রি অর্জন করেছিলেন।

## ব্যক্তিগত জীবন
হামিদ নামে একজন প্রকৌশলী ও রসায়ন শিক্ষকের সাথে ফাওযিয়া কুফির বিয়ে হয়। তিনি নিজের পরিবারের পছন্দকে অস্বীকার না করেই বিয়েতে রাজি হন। তাঁদের বিয়ের দশ দিন পরে, তালেবান সেনারা তাঁর স্বামীকে গ্রেপ্তার করে এবং তাঁকে কারাবন্দী করে। কারাগারে তাঁর স্বামী যক্ষ্মা রোগে আক্রান্ত হয়েছিলেন এবং ২০০৩ সালে মুক্তির পরপরই তিনি মারা গিয়েছিলেন। কুফি বর্তমানে নিজের দুই কিশোরী কন্যার সাথে কাবুলে থাকেন।

## টীকা ও তথ্যসূত্র

## বহিঃসংযোগ
* ফাওযিয়া কুফির সমর্থন কমিটি

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রাজনীতিতে আফগান নারী
বিষয়শ্রেণী:বিবিসি ১০০ নারী
বিষয়শ্রেণী:আফগান সুন্নি মুসলিম
বিষয়শ্রেণী:বাদাখশন প্রদেশের ব্যক্তি
বিষয়শ্রেণী:আফগান নারীবাদী
বিষয়শ্রেণী:কাবুলের ব্যক্তি
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
অ্যালান গুথ

**অ্যালান হার্ভি গুথ** (, জন্ম ২৭শে ফেব্রয়ারি, ১৯৪৭) একজন মার্কিন তাত্ত্বিক পদার্থবিজ্ঞানী ও বিশ্বতাত্ত্বিক। গুথ অতিপারমাণবিক কণাসমূহের তত্ত্বের উপরে গবেষণা করেছেন এবং কীভাবে কণা তত্ত্ব আদি মহাবিশ্বের উপরে প্রযোজ্য সে ব্যাপারেও অধ্যয়ন করেছেন। তিনি বর্তমানে ম্যাসাচুসেটস ইনস্টিটিউট অভ টেকনোলজির ভিক্টর ওয়াইসকপ্‌ফ পদার্থবিজ্ঞান অধ্যাপক। আলেক্সেই স্তারোবিনস্কি এবং আন্দ্রেই লিন্দের সাথে তিনি ২০১৪ সালে "মহাবিশ্বের স্ফীতি সংক্রান্ত তত্ত্বের অগ্রপথিক হিসেবে" কাভলি পুরস্কার লাভ করেন।

গুথ ১৯৬০-এর দশকে এমআইটি থেকে পদার্থবিজ্ঞানে স্নাতক, স্নাতকোতর ও ডক্টরেট উপাধি লাভ করেন। ১৯৭৯ সালে গুথ কর্নেল বিশ্ববিদ্যালয়ে একজন নবীন কণা পদার্থবিজ্ঞানী হিসেবে কাজ করার সময় মহাবিশ্বের স্ফীতি ধারণাটির অবতারণা করেন এবং ১৯৮০ সালে এ বিষয়ে তাঁর প্রথম বিশেষজ্ঞ আলোচনাসভাটি (সেমিনার) পরিচালনা করেন। এরপর তিনি চাকুরি বদল করে স্ট্যানফোর্ড বিশ্ববিদ্যালয়ে কাজ করতে যান এবং সেখানে ১৯৮১ সালে তিনি আনুষ্ঠানিকভাবে মহাবিশ্বের স্ফীতি ধারণাটি প্রস্তাব করেন, যা অনুসারে সদ্য জন্ম নেওয়া মহাবিশ্বটি একটি সূচকীয় হারে স্ফীতিমূলক দশার মধ্য দিয়ে অতিক্রম করেছিল, যা একটি ধনাত্মক শূন্যস্থান শক্তি ঘনত্ব (ঋণাত্মক শূন্যস্থান চাপ) দ্বারা চালিত হয়েছিল।

গুথ তাঁর তত্ত্বটি সম্পর্কে ১৯৯৭ সালে একটি গুরুত্বপূর্ণ গ্রন্থ প্রকাশ করেন, যার শিরোনাম *দ্য ইনফ্লেশনারি ইউনিভার্স: দ্য কুয়েস্ট ফর আ নিউ থিওরি অভ কসমিক অরিজিন্‌স* (The Inflationary Universe: The Quest for a New Theory of Cosmic Origins, "স্ফীতিশীল মহাবিশ্ব: মহাবিশ্বের উৎসের একটি নতুন তত্ত্বের অনুসন্ধান অভিযান")।

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন পদার্থবিজ্ঞানী
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:বিশ্বতত্ত্ববিদ
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:মার্কিন বিশ্বতত্ত্ববিদ
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:ম্যাসাচুসেটস ইনস্টিটিউট অফ টেকনোলজি স্কুল অফ সায়েন্সের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন পদার্থবিজ্ঞানী
তাম্বি

**তাম্বি** বা **তুম্বি** ( উচ্চারণ: *তাম্বি*, একে **তাম্বা** বা **তুম্বা** বলেও ডাকা হয়), হল উত্তর ভারতীয় উপমহাদেশের অন্তর্গত পাঞ্জাবের একটি ঐতিহ্যবাহী বাদ্যযন্ত্র। উঁচু সুরে বাঁধা, এক তন্তু বাদ্যযন্ত্রটি পাঞ্জাবের লোকসঙ্গীতের সাথে সম্পর্কিত এবং বর্তমানে পশ্চিমী ভাংড়া সংগীতে খুব জনপ্রিয়।

পাঞ্জাবি লোকগায়ক লাল চাঁদ যমলা জাট (১৯১৪-১৯৯১) আধুনিক যুগে তাম্বিকে জনপ্রিয় করেছিলেন। ১৯৬০, ১৯৭০ এবং ১৯৮০ এর দশকে, অনেক পাঞ্জাবি গায়ক তাম্বি বাদ্যটি গ্রহণ করেছিলেন, এঁদের মধ্যে আছেন কুলদীপ মানক, মোহাম্মদ সাদিক, দীদার সান্ধু, অমর সিং চমকিলা, এবং কর্তার রমলা। আরও অন্যান্য ব্যবহার করেন তাদের মধ্যে আছেন কানওয়ার গ্রেওয়াল এবং সাঁই জহুরের মত পাঞ্জাবি সুফি গায়কেরা।
## বর্ণনা
বাদ্যযন্ত্রটি একটি কাঠের লাঠি দিয়ে তৈরি যেটি একটি লাউয়ের খোলক অনুরণকের সাথে বসানো থাকে। একটি একক ধাতব তন্তু একটি সেতুর উপর দিয়ে অনুরণক পেরিয়ে যায় এবং লাঠির শেষে একটি সুর চাবিতে আবদ্ধ হয়। যন্ত্রে ধ্বনি উৎপন্ন করার জন্য, বাদক তর্জনী দিয়ে ক্রমাগত ঝাঁকুনি এবং প্রত্যাহার করে তন্তুটিতে অভিঘাত করে।

## পশ্চিমী সংগীতে ব্যবহার
* জনপ্রিয় মূলধারার সঙ্গীতে, টিমবাল্যান্ড প্রযোজিত মিসি এলিয়টের ২০০১ সালের জনপ্রিয় একক সঙ্গীত *[[গেট ইয়োর ফ্রিক অন]]* এ বৈশিষ্ট্যপূর্ণ তাম্বির শব্দ প্রবর্তিত হয়েছিল।
**[[মুন্ডিয়াঁ তো বাচ কে|মুন্ডিয়াঁ তো বাচ কে রহিঁ]] (ছেলেদের থেকে সাবধান)* পাঞ্জাবি এমসি থেকে, ইউকে তালিকায় একটি বিশাল হিট, সম্ভবত জনপ্রিয় পশ্চিমী সংগীতে তাম্বির ব্যবহারের সবচেয়ে বহুল পরিচিত উদাহরণ।
**[[২০ ইঞ্চি]]* মাস্টার পি দ্বারা (জ্যামাইকান রেগে শিল্পী কাট্টি র‍্যাঙ্কস এবং র‍্যাপ শিল্পী কোবরা খান) টরন্টো, অন্টারিও, কানাডার স্থানীয় শিল্পী শান রমতা (বিখ্যাত পাঞ্জাবি লোক সংগীতশিল্পী হাজারা সিংহ রামতার নাতি) তাম্বি বাজিয়েছিলেন।
**[[বেবি ডল (কনিকা কাপুর সঙ্গীত)|বেবি ডল মে সোনে দি]]* সমস্ত গান জুড়ে এই বাদ্যযন্ত্রটি বেজেছে।

## বাদকগণ

* লাল চাঁদ যমলা জাট
* মোহাম্মদ সাদিক
* কুলদীপ মানক
* দীদার সান্ধু
* অমর সিং চমকিলা
* মনমোহন ওয়ারিস
* সরবজিৎ চীমা
* সুক্ষিন্দর শিন্দা
* সুখবিন্দর পনছি
* সাঁই জহুর
* সঙ্গতার

## আরও দেখুন
* একতারা ভারত
* একতারা নেপাল
* কেন্দারা
* খমক

## তথ্যসূত্র

## আরো পড়ুন
Thuhi, Hardial. ''The Tumba-Algoza Ballad Tradition'' . Translated by Gibb Schreffler. *Journal of Punjab Studies* 18(1&2) (Spring-Fall 2011). pp.&nbsp;169–202.

বিষয়শ্রেণী:পাঞ্জাবি সঙ্গীত
বিষয়শ্রেণী:ভারতীয় বাদ্যযন্ত্র
বিষয়শ্রেণী:পাঞ্জাবি শব্দ ও বাক্যাংশ
বিষয়শ্রেণী:পাকিস্তানি বাদ্যযন্ত্র
মহাত্মা রঘুবীর আচন্তা

**মমতা রঘুভীর আচন্তা** (জন্ম ১৯ ডিসেম্বর, ১৯৬৭) হলেন একজন নারী ও শিশু অধিকার কর্মী। শিশু অধিকার সংরক্ষণের জন্য, অন্ধ্র প্রদেশ রাজ্য কমিশনের সদস্য হিসেবে তিনি ওয়ারাঙ্গল জেলার শিশু কল্যাণ কমিটির সভাপতি হিসেবে আছেন। তিনি থারুনি নামে একটি বেসরকারী সংস্থার প্রতিষ্ঠাতা ও এতে নির্বাহী পরিচালক হিসাবে দায়িত্বপালন করছেন। সংস্থাটি বালিকা ও নারীর ক্ষমতায়ন নিয়ে কাজ করে থাকে।  তিনি শোষণ, সহিংসতা, শিশুদের প্রতি যৌন নির্যাতন, বাল্যবিবাহ, এবং শিশু নিগ্রহের মতো উদ্ধার ও বিচার্য বিষয়গুলোতে অংশ নিয়েছেন।

## বাল্যবিবাহ বন্ধ করতে কাজ
ডঃ মহাত্মা রঘুবীর আচন্তা বাল্যবিবাহ বন্ধ করতে বালিকা সংঘ গঠন করেন। এখানে তিনি সঞ্চয় প্রকল্প, সচেতনতা কর্মসূচি এবং বৃত্তিমূলক প্রশিক্ষণের মতো একাধিক পদ্ধতি ব্যবহার করে, ১৪ থেকে ১৮ বছর বয়সী মেয়েদের ক্ষমতায়ন করার জন্য কাজ করেন।

## নিলা (আন্তর্জাতিক আইনি কর্মীদের নেটওয়ার্ক)
ডঃ মহাত্মা  ২০১৫ সালে *নেটওয়ার্ক অফ ইন্টারন্যাশনাল লিগাল অ্যাক্টিভিস্টস* (নিলা) প্রতিষ্ঠা করেন, যা বিশ্বব্যাপী নারী ও শিশুদের অধিকার রক্ষার জন্য কাজ করে।
## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় মানবাধিকার কর্মী
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:তেলেঙ্গানার সক্রিয়
বিষয়শ্রেণী:ভারতীয় নারী অধিকারকর্মী
পুষ্প ভবে

**পুষ্প ভবে** (২৩ শে মার্চ - ২ অক্টোবর ২০২০) ভারতের মহারাষ্ট্রের মুম্বইয়ের একজন সমাজকর্মী ছিলেন। তিনি একজন সমালোচক, শিক্ষিকা এবং নাট্যপ্রেমীও ছিলেন।

পুষ্প ভবে মুম্বইয়ের লৌহ মানবী হিসাবে পরিচিত ছিলেন। তার জন্ম ও বেড়ে ওঠা ভারতের মুম্বইয়ের দাদরে এবং তিনি মুম্বাইয়ের এলফিনস্টোন কলেজ থেকে মারাঠি ও সংস্কৃত ভাষাতে স্নাতকোত্তর ডিগ্রি অর্জন করেন।

তিনি রামনারায়ণ রুইয়া কলেজে সংস্কৃত বিষয়ে শিক্ষকতা করেন এবং ১৯৯৯ সালে সংস্কৃত বিভাগের প্রধান হিসাবে অবসর গ্রহণ করেন। তিনি সংযুক্ত মহারাষ্ট্র এবং গোয়া মুক্তি আন্দোলনে অংশ নিয়েছিলেন। ১৯৭৫ সালে জরুরি পরিস্থিতিতে, তিনি মৃণাল গোরের মতো অনেক আন্ডারগ্রাউন্ড রাজনৈতিক নেতাদের আশ্রয় দেওয়ার প্রস্তাব দিয়েছিলেন। তিনি লেখক এবং সম্প্রচারক অনন্ত ভবেকে বিয়ে করেন।

তিনি সমাজ সংস্কারক ড. নরেন্দ্র দাভোলকরের সাথে যুক্ত ছিলেন। তিনি দাভোলকরের কুসংস্কারবিরোধী আইনের খসড়া তৈরিতে সহায়তা করেছিলেন।

মেধা কুলকর্নির সাথে ভবের কথোপকথনের উপর ভিত্তি করে, একটি কথোপকথনমূলক স্মৃতিচারণ বই সম্প্রতি প্রকাশিত হয়েছে। যার নাম দেওয়া হয়েছে *টয়েলস অ্যান্ড ট্রাবলস — কনভার্সেশন উইথ পুষ্পবাই* (পরিশ্রম ও বিপত্তি — পুষ্পবাইয়ের সাথে কথোপকথন)।

## তথ্যসূত্র

বিষয়শ্রেণী:১৯৩৮-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:মুম্বইয়ের ব্যক্তি
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:মুম্বইয়ের লেখক
কারিগরি ও মাদরাসা শিক্ষা বিভাগ

**কারিগরি ও মাদ্রাসা শিক্ষা বিভাগ** বাংলাদেশে কারিগরি ও মাদ্রাসা শিক্ষার জন্য দায়বদ্ধ শিক্ষা মন্ত্রণালয়ের অধীনস্থ বাংলাদেশ সরকারের একটি বিভাগ। এটি ১১৩টি পাবলিক কারিগরি শিক্ষা ইনস্টিটিউট এবং ৩টি পাবলিক মাদ্রাসা এবং ৪৭২৭টি বেসরকারি কারিগরি শিক্ষা ইনস্টিটিউট এবং ৭৬২০টি বেসরকারি মাদ্রাসার জন্য দায়বদ্ধ।

## ইতিহাস

## অধীনস্থ প্রতিষ্ঠান
# কারিগরি শিক্ষা অধিদপ্তর
# মাদ্রাসা শিক্ষা অধিদপ্তর
# বাংলাদেশ কারিগরি শিক্ষা বোর্ড
# বাংলাদেশ মাদ্রাসা শিক্ষা বোর্ড
# জাতীয় কম্পিউটার প্রশিক্ষণ ও গবেষণা একাডেমী
# বাংলাদেশ মাদ্রাসা শিক্ষক প্রশিক্ষণ ইনস্টিটিউট

## তথ্যসূত্র

বিষয়শ্রেণী:২০১৬-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ সরকারের অধিদপ্তর
নোবুসুকে কিশি

তিনি একজন জাপানী রাজনীতিবিদ ছিলেন যিনি ১৯৫৭ থেকে ১৯৬০ সাল পর্যন্ত জাপানের প্রধানমন্ত্রী ছিলেন। তিনি শিনজো আবে এর মাতামহ, তিনি ২০০৬ থেকে ২০০৭ এবং ২০১২ থেকে ২০২০ পর্যন্ত দু'বার প্রধানমন্ত্রী ছিলেন।

## তথ্যসূত্র

বিষয়শ্রেণী:১৯৮৭-এ মৃত্যু
বিষয়শ্রেণী:১৮৯৬-এ জন্ম
বিষয়শ্রেণী:২০শ শতাব্দীর জাপানের প্রধানমন্ত্রী
বিষয়শ্রেণী:জাপানের পররাষ্ট্রমন্ত্রী
বিষয়শ্রেণী:জাপানের প্রতিরক্ষামন্ত্রী
বিষয়শ্রেণী:জাপানের মন্ত্রী
বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাপানি জাতীয়তাবাদী
বিষয়শ্রেণী:শিনজো আবে
বিষয়শ্রেণী:লিবারেল ডেমোক্র্যাটিক পার্টি (জাপানের) রাজনীতিবিদ
বিষয়শ্রেণী:ইয়ামাগুচি প্রশাসনিক অঞ্চলের রাজনীতিবিদ
বিষয়শ্রেণী:অর্ডার অব দ্যা পাওলোনিয়া ফ্লাওয়ার প্রাপক
রোমের নগরাধ্যক্ষ

**রোমের নগরাধ্যক্ষ**, বা স্থানীয় ইতালীয় ভাষায় **সিন্দাকো দি রোমা কাপিতালে** () একজন নির্বাচিত রাজনীতিবিদ তিনি রোমের ৪৮ সদস্যবিশিষ্ট নগর পরিষদের সাথে ( আসেম্বলেয়া কাপিতোলিনা)-র সাথে রোমের কৌশলগত প্রশাসনের জন্য জবাবদিহি করেন। রোম ২০০৯ সাল থেকে একটি বিশেষ নগরী (*[[কোমুনে|কোমুনে স্পেসিয়ালে]]*) তাই এর নগর কার্যালয়টি ইতালির অন্যান্য নগরী থেকে ভিন্ন।

## তথ্যসূত্র

বিষয়শ্রেণী:রোমের ইতিহাস
বিষয়শ্রেণী:রোমের নগরাধ্যক্ষ
বিষয়শ্রেণী:রোমের রাজনীতিবিদ
বিষয়শ্রেণী:রোম-সংক্রান্ত তালিকা
বিষয়শ্রেণী:ইতালির পৌরকর্তা বা নগরাধ্যক্ষের তালিকা
অতিঘর্মণ

**অতিঘর্মণ** একটি রোগাবস্থা যাতে কোনও ব্যক্তির দেহ থেকে অস্বাভাবিক রকম বেশি পরিমাণে ঘাম নিঃসৃত হয়। একে ইংরেজিতে "হাইপারহাইড্রোসিস", "পলিহাইড্রোসিস" বা "সুডোরিয়া" বলা হয়। কদাচিৎ "হাইড্রোসিস" বা "ডায়াফোরেসিস" নামেও ডাকা হতে পারে। অতিঘর্মণে দেহের তাপমাত্রা নিয়ন্ত্রণ করার জন্য প্রয়োজনীয় পরিমাণের চেয়ে বেশি পরিমাণে ঘাম নিঃসৃত হয়। যদিও অতিঘর্মণ মূলত এক ধরনের দৈহিক বোঝাস্বরূপ, তা সত্ত্বেও এটি মানসিক, আবেগিক ও সামাজিক দিক থেকে একজন ব্যক্তির জীবনের মানের অবনতি ঘটাতে পারে। পেশী দিয়ে বলপ্রয়োগ করতে হয়, এমন কোনও কর্মকাণ্ডে অংশগ্রহণ না করলেও কিংবা উত্তপ্ত পরিবেশে অবস্থান না করলেও অতিঘর্মণে আক্রান্ত ব্যক্তিদের ঘাম হয়। বগলতলা, মুখমণ্ডল, ঘাড়, পিঠ, কুঁচকি, হাত ও পায়ের তালুতে সাধারণত ঘাম হয়। কেউ কেউ একে "নিরব প্রতিবন্ধিতা" নাম দিয়েছেন।

## প্রকারভেদ
থাম্ব|upright=1.4|অতিঘর্মণের মাত্রাপ্রকাশের জন্য দৃশ্যমান মাপনী
অতিঘরর্মণ "সাধারণীকৃত" কিংবা "স্থানিক" হতে পারে। হাত ও পায়ের তালু, বগল, কুঁচকি ও মুখমণ্ডলে সবচেয়ে বেশি সংখ্যায় ঘর্মগ্রন্থি (বিশেষ করে বহিঃস্রাবী ঘর্মগ্রন্থি) বিদ্যমান, তাই এসব স্থানেই ঘর্ম নিঃসরণ সবচেয়ে সক্রিয়। যখন অতিঘর্মণ কোনও নির্দিষ্ট স্থান সীমাবদ্ধ থাকে (যেমন মাথার তালু, হাতের তালু, পায়ের তালু, ইত্যাদি), সে ব্যাপারটিকে প্রাথমিক অতিঘর্মণ বা স্থানিক অতিঘর্মণ বলে। যখন সারা দেহ জুড়ে অতিঘর্মণ হয়, তখন তাকে *সাধারণীকৃত অতিঘর্মণ* বা দ্বিতীয় পর্যায়ের অতিঘর্মণ বলে। সাধারণীকৃত অতিঘর্মণ সাধারণত অন্য কোনও নিম্নস্থিত রোগের কারণে হয়ে থাকে।

প্রাথমিক বা স্থানিক অতিঘর্মণকে এলাকার উপরে নির্ভর করে আরও কয়েকটি প্রকারে ভাগ করা হয়। যেমন তালুর অতিঘর্মণ, কিংবা স্বাদজনিত অতিঘর্মণ (কিছু নির্দিষ্ট খাবার গ্রহণের পরে মুখমণ্ডল বা বুকে ঘাম নিঃসরণ)। আবার অতিঘর্মণকে প্রাদুর্ভাবের সময়ের উপর ভিত্তি করে প্রকারভেদ করা যায়। জন্ম থেকেই শুরু হলে এক জন্মগত অতিঘর্মণ বলে, আর জীবনের পরবর্তী পর্যায়ে শুরু হলে একে অর্জিত অতিঘর্মণ বলে। প্রাথমিক বা স্থানিক অতিঘর্মণ সাধারণত কৈশোরে বা তারও আগে শুরু হয় এবং আপাতদৃষ্টিতে একটি অটোজোমীয় প্রকট বংশাণুগত বৈশিষ্ট্য হিসেবে উত্তরাধিকার সূত্রে প্রাপ্ত হয়। এটির সাথে দ্বিতীয় পর্যায়ের অতিঘর্মণের পার্থক্য আছে, যা জীবনের যেকোনও মুহূর্তে শুরু হতে পারে। দ্বিতীয় পর্যায়ের অতিঘর্মণ থাইরয়েড গ্রন্থি বা পিটুইটারি গ্রন্থির কোনও বিকার, মধুমেহ রোগ, অর্বুদ (টিউমার), গেঁটেবাত, রজোনিবৃত্তি, কিছু বিশেষ ঔষধ কিংবা সীসার বিষক্রিয়ার কারণে সৃষ্টি হতে পারে।

আরেকটি শ্রেণীকরণ পদ্ধতিতে আক্রান্ত চর্মের ক্ষেত্রফল-কে মানদণ্ড হিসেবে গণ্য করা হয়। এই পদ্ধতিতে চর্মের ১০০ বর্গসেন্টিমিটার (১৬ বর্গইঞ্চি) বা ততোধিক ক্ষেত্রফলের এলাকা আক্রান্ত হলে সেটিকে বিশেষ একটি শ্রেণীতে ফেলা হয়, এবং এর চেয়ে কম ক্ষেত্রফলের এলাকা আক্রান্ত হলে সেটিকে অন্য একটি শ্রেণীতে ফেলা হয়।

আরেকটি শ্রেণীকরণ পদ্ধতি অতিঘর্মণের সম্ভাব্য কারণের উপর ভিত্তি করে সম্পাদন করা হয়।

## তথ্যসূত্র

## বহিঃসংযোগ

বিষয়শ্রেণী:চর্মোপাঙ্গের অসুস্থতা
বিষয়শ্রেণী:বক্ষ শল্যচিকিৎসা
ভারতী দয়াল

**ভারতী দয়াল ** (জন্ম ১৯৬১ সালের ডিসেম্বর) হলেন একজন ভারতীয় মধুবনী চিত্রকলাশিল্পী। তাঁর জন্ম উত্তর বিহারের দারভাঙ্গা জেলার সমস্তিপুরে। তিনি মধুবনী চিত্রকলায় বিশেষরূপে দক্ষ।

## জীবনী

দয়াল উত্তর বিহারের দরভাঙ্গা জেলায় জন্মগ্রহণ করেছিলেন। এই মিথিলা অঞ্চলটি মধুবনী চিত্রকলার জন্য বিখ্যাত। তিনি বিজ্ঞানে উচ্চ শিক্ষা গ্রহণ করেছিলেন এবং স্নাতকোত্তর ডিগ্রি অর্জন করেছেন (এমএসসি)।

## কাজ

অল্প বয়স থেকেই তিনি মা ও ঠাকুরমার কাছ থেকে মধুবনী চিত্রকর্ম শিখেছিলেন। বিজ্ঞান বিষয়ে তাঁর আনুষ্ঠানিক শিক্ষার পরে, তিনি ১৯৮৪ সাল থেকে এই কলাকে তাঁর পেশা হিসেবে বেছে নিয়েছেন। তিনি মিথিলাতে প্রচলিত ঐতিহ্যবাহী শিল্পকলায় নতুনত্ব আনার চেষ্টা করেছেন এবং নতুনদিল্লিতে তাঁর চিত্রকলা স্টুডিওটিতে কাজ করছেন। মিথিলার ঐতিহ্যের মূল বৈশিষ্ট্যগুলি থেকে বিচ্যুত না হয়েই ভারতী দয়াল, তাঁর কাজে, মূলত প্রাচীন মধুবনী শিল্প রূপ এবং আধুনিক সময়ের শিল্পের একত্রীকরণ করছেন। তিনি নিজে থেকেই তাঁর অঞ্চলের অন্যান্য মহিলা শিল্পীদের সহায়তা করার জন্য নিয়ে এসেছেন এবং তাদের কাজটি পরিমার্জন করতে তাদের দিকনির্দেশ করেছেন।

দয়াল অ্যাক্রিলিক এবং ক্যানভাসের মতো আধুনিক মাধ্যম ব্যবহার করে ঐতিহ্যবাহী মধুবনী শিল্পকে সমসাময়িক ছাঁচে ঢেলেছেন। তিনি প্রাকৃতিক, উদ্ভিজ্জ-ভিত্তিক রঙ ব্যবহার করেন। তাঁর চিত্রগুলিতে, কৃষ্ণ এবং রাধার উপস্থাপনায় "ভালবাসা, আকাঙ্ক্ষা এবং শান্তি"র অবতারণা রয়েছে।

## প্রদর্শনী

দয়াল জাতীয় ও আন্তর্জাতিকভাবে তাঁর কাজের অসংখ্য প্রদর্শনী করেছেন। ১৯৯৫ সালে ফরাসি টেলিভিশনে প্রদর্শিত একটি তথচিত্রের বিষয় ছিল তাঁর মধুবনী শিল্প। ২০১৫ সালের জুন এবং ২০১৬ সালের জুনের মধ্যে ক্যানভাসের ওপর অ্যাক্রিলিকে আঁকা তাঁর কাজের একটি প্রদর্শনী হয়েছিল স্যাক্রেড আর্টের সংগ্রহশালায় (মোসা)।

*দ্য নিউ বিহার* বইটিতে অন্তর্ভুক্ত হয়েছে দয়ালের সাতটি মধুবনী চিত্রকলা, যেগুলি সমসাময়িক আধুনিক বিষয়ের সাথে ঐতিহ্যবাহী শিল্পের সংমিশ্রণ। বইটির প্রচ্ছদে তাঁর আঁকা চিত্রের বিষয় হল একটি মেয়ে সাইকেল চালাচ্ছে। ছবিটি "মহিলাদের ক্ষমতায়ন এবং শিক্ষার সন্ধান" এর প্রতীক। এর সাথে আছে একটি মাছ, যেটি "রামধনু কৃষি"র বিষয় বা গ্রামীণ আয় বাড়ানোর জন্য কৃষিকাজের মিশ্রণকে অনুসরণ করা বোঝায়। বইয়ের লেখক এন.কে. সিং ও নিকোলাস স্টার্ন পর্যবেক্ষণ করেছেন: "সমসাময়িক বিষয়বস্তুতে ভারতীর ঐতিহ্যবাহী শৈলীর ব্যবহার মধুবনী শিল্পের পুনর্জাগরণে ভূমিকা রাখতে পারে"।

## পুরস্কার
* এআইএফএসিএস
* সহস্র বৎসরের পুরস্কার
* জাতীয় মেধা পুরস্কার
* ২০০৬: হস্তশিল্পে শ্রেষ্ঠত্বের জন্য ভারতের জাতীয় পুরস্কার

## প্রকাশনা
*

;Cover art
*
*
*Cover Art for 'Language Politics and Public sphere in North India .,Making of the Maithili Movement by Mithilesh kumar jha .publisher:Oxford university press ; 

## তথ্যসূত্র

## গ্রন্থপঞ্জি

*

## বহিঃসংযোগ
* 

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী চিত্রশিল্পী
বিষয়শ্রেণী:বিহারের চিত্রশিল্পী
বিষয়শ্রেণী:বিহারের নারী শিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর নারী শিল্পী
বিষয়শ্রেণী:সমস্তিপুর জেলার ব্যক্তি
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় শিল্পী
অঞ্জলি ভরদ্বাজ

থাম্ব|''তথ্যপ্রাপ্তিতে জনগণের অধিকার নিয়ে জাতীয় প্রচারণা''-এর এক সংবাদ সম্মেলনে অঞ্জলি ভরদ্বাজ
**অঞ্জলি ভরদ্বাজ** (জন্ম ১৯৭৭) হলেন 'স্বচ্ছতা এবং দায়িত্ব' বিভাগ নিয়ে কাজ করা একজন ভারতীয় সমাজকর্মী। তিনি *তথ্যপ্রাপ্তিতে জনগণের অধিকার নিয়ে জাতীয় প্রচারণা* (এনসিপিআরআই) এর সহ-আহ্বায়ক এবং সতর্ক নাগরিক সংস্থার প্রতিষ্ঠাতা সদস্য। তিনি তথ্য অধিকার, লোকপাল, তথ্য ফাঁসকারীদের সুরক্ষা, অভিযোগের প্রতিকার এবং খাদ্য অধিকার সম্পর্কিত বিষয়াদি নিয়ে কাজ করেন।

## প্রারম্ভিক জীবন
ভরদ্বাজ দিল্লি বিশ্ববিদ্যালয়ের লেডি শ্রী রাম কলেজ থেকে বিএ ডিগ্রি, অক্সফোর্ড বিশ্ববিদ্যালয় থেকে এমএসসি ডিগ্রি এবং দিল্লি বিশ্ববিদ্যালয়ের দিল্লি স্কুল অফ ইকোনমিক্স থেকে স্নাতকোত্তর ডিগ্রি অর্জন করেন। 

## কার্যক্রম
অঞ্জলি ভরদ্বাজ ১৯৯৯ সাল থেকে ভারতে তথ্য অধিকার আন্দোলনে জড়িত রয়েছেন। তিনি জবাবদিহিতা এবং স্বচ্ছতার প্রশ্নে বেশ সোচ্চার ছিলেন। তিনি *তথ্যপ্রাপ্তিতে জনগণের অধিকার নিয়ে জাতীয় প্রচারণা*-র (এনসিপিআরআই) সহ-আহ্বায়ক। তাঁর প্রচেষ্টার সাথে সম্পর্কিত যেসব আইন বাস্তবায়িত বা প্রণীত হয়েছে তার মধ্যে উল্লেখযোগ্য হল: তথ্য জানার অধিকার আইন, ২০০৫, হুইসেল ব্লোয়ার্স প্রোটেকশন অ্যাক্ট ২০১১, লোকপাল ও লোকায়ুক্ত আইন ২০১৩, এবং অভিযোগ নিরসন বিল।

অঞ্জলি সাতারক নাগরিক সঙ্ঘের প্রতিষ্ঠাতা সদস্য। ২০০৩ সালে স্থাপিত এই সংস্থাটি, তথ্য অধিকার আইন ব্যবহার করে ভারত সরকারের জবাবদিহিতা নিশ্চিত করে। বিধায়কদের কর্মক্ষমতা নিয়ে এসএনএস কর্তৃক প্রস্তুত করা রিপোর্ট কার্ড গণমাধ্যমে ব্যাপকভাবে প্রচারিত হয়ে থাকে।

তিনি ২০০৮ সালে প্রতিষ্ঠিত আরটিআই অ্যাসেসমেন্ট অ্যান্ড এডভোকেসি গ্রুপের সাথে কাজ করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:দিল্লির সক্রিয়কর্মী
বিষয়শ্রেণী:তথ্য অধিকার কর্মী
বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
টিফনি বরাড়

**টিফনি বরাড়** হলেন একজন ভারতীয় সম্প্রদায় পরিষেবা কর্মী, যিনি মেয়াদের পূর্বে জন্মগ্রহণ করে, অক্সিজেনের অতিরিক্ত মাত্রার কারণে সম্পূর্ণ অন্ধ হয়ে গিয়েছিলেন। তিনি জ্যোতির্গময় ফাউন্ডেশন নামে একটি বেসরকারি অলাভজনক সংস্থার প্রতিষ্ঠাতা। সংস্থাটির মূল লক্ষ্য হল জীবনের সকল ক্ষেত্রে সফল ও মসৃণ অস্তিত্ব নিশ্চিত করার জন্য প্রয়োজনীয় দক্ষতা অর্জনে অন্ধ লোকদের সহায়তা করা। তিনি একজন সমাজকর্মী ও প্রশিক্ষক এবং প্রতিবন্ধত্ব সম্পর্কে সচেতনতা বিষয়ে কাজ করছেন। তিনি একটি অন্তর্ভুক্তিমূলক সমাজ গঠনের পক্ষে সোচ্চার প্রবক্তা।

## জীবনী
মূলত উত্তর ভারতের বাসিন্দা টিফনি বরাড়ের জন্ম হয়েছিল ভারতের চেন্নাইয়ে। অক্সিজেনের অতিরিক্ত মাত্রার ফলে জন্মের খুব অল্প সময়ের মধ্যেই তিনি পুরোপুরি অন্ধ হয়ে যান। ভারতীয় সেনা কর্মকর্তার কন্যা হওয়ায় তাঁকে বহু অঞ্চলে ভ্রমণ করতে হত। যেহেতু তিনি দৃষ্টহীন তাই মৌখিক যোগাযোগ তাঁর জন্য খুব গুরুত্বপূর্ণ ছিল এবং এর ফলস্বরূপ, তিনি বহুভাষা রপ্ত করেন।  শৈশবকালে তিনি সাবলীলভাবে পাঁচটি ভারতীয় ভাষায় কথা বলতে শিখেছিলেন।

## তথ্যসূত্র

বিষয়শ্রেণী:১৯৯০-এ জন্ম
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:চেন্নাইয়ের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী অধিকারকর্মী
বিষয়শ্রেণী:ভারতীয় নারী সমাজকর্মী
বিষয়শ্রেণী:ভারতীয় প্রেরণাদায়ী বক্তা
বিষয়শ্রেণী:তামিলনাড়ুর শিক্ষাবিদ
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:ভারতীয় জনহিতৈষী
বিষয়শ্রেণী:ভারতীয় প্রতিবন্ধী ব্যক্তি
বিষয়শ্রেণী:ভারতীয় অন্ধ ব্যক্তি
বিষয়শ্রেণী:তামিলনাড়ুর সক্রিয়কর্মী
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:২১শ শতাব্দীর ভারতীয় শিক্ষাবিদ
বিষয়শ্রেণী:কেরল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় নারী শিক্ষাবিদ
বিষয়শ্রেণী:নারী প্রেরণাদায়ী বক্তা
বিষয়শ্রেণী:ভারতীয় নারী জনহিতৈষী
বিষয়শ্রেণী:ভারতীয় প্রতিবন্ধী অধিকার কর্মী
রশিদা বি

**রশিদা বি** হলেন ভোপালের থেকে আগত একজন ভারতীয় সক্রিয়কর্মী। ২০০৪ সালে তিনি চম্পা দেবী শুক্লার সাথে যৌথভাবে গোল্ডম্যান পরিবেশ পুরস্কার পেয়েছিলেন। তারা দুজন ১৯৮৪ সালের ভোপাল বিপর্যয়ের পর, এই বিপর্যয় থেকে বেঁচে যাওয়া ব্যক্তিদের জন্য ন্যায়বিচার আদায়ে সংগ্রাম করেন এবং বিপর্যয়ের জন্য দায়ীদের বিচারের জন্য অভিযান, প্রচার প্রচারণা চালান। এই বিপর্যয়ে প্রায় ২০,০০০ মানুষ মারা গিয়েছিল।

## পুরস্কার
২০০৪ সালে, ভোপালের বিপর্যয়ের ২০তম বার্ষিকীতে রশিদা বি এবং চম্পা দেবী শুক্লা, ক্যালিফোর্নিয়ার সান ফ্রান্সিসকোতে একটি অনুষ্ঠানে গোল্ডম্যান পরিবেশ পুরস্কার পেয়েছিলেন। পুরস্কারের অর্থ তিনি চিঙ্গারি ট্রাস্ট খোলার জন্য ব্যবহার করেছিলেন। ট্রাস্টটি ত্রুটিযুক্ত নবজাতক শিশুদের চিকিৎসা সহায়তা প্রদানে কাজ করে। ট্রাস্টটি অসুস্থতার কারণে কাজ করতে পারে না এমন লোকদেরকেও কর্মসংস্থান সুযোগ করে দেয়।

## ব্যক্তিগত জীবন
রশিদা বি কেন্দ্রীয় সরকারের ছাপাখানায় অধস্তন বাঁধাইকারী হিসেবে কাজ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় মানবাধিকার কর্মী
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:ভারতীয় মুসলিম
বিষয়শ্রেণী:ভোপালের ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মধ্যপ্রদেশের সক্রিয়কর্মী
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:গোল্ডম্যান পরিবেশ পুরস্কার প্রাপক
উসামা খান

**উসামা খান** একজন পাকিস্তানি টেলিভিশন অভিনেতা। *২০১৮ সালে সানওয়ারীতে তাবরেজের* ভূমিকায় অভিনয় করার জন্য খান সবচেয়ে বেশি পরিচিত যার জন্য তিনি সমালোচকদের প্রশংসা এবং সেরা অভিনেতা হিসবে হাম অ্যাওয়ার্ড পেয়েছিলেন। তিনি এ-প্লাস টিভির *বেজুবান* এবং হাম টিভির *মেইন খোওয়াব বনতি হু'র প্রধান চরিত্রে অভিনয় করেছেন* । তাঁর অন্যান্য কাজের মধ্যে*বিসাত ই দিল* (২০১৯), *ঘালাতি* (২০১৯), *তামান্না* (2020), এবং *হকিকত* (2019) উল্লেখযোগ্য। অভিনেতা হিসাবে আত্মপ্রকাশের আগে, খান ২০১১ সালে সিল্ক ব্যাংক এবং একটি কর্পোরেট প্রতিষ্ঠানের হয়ে কাজ করেছিলেন।

## জীবন এবং কর্মজীবন
উসামা পাকিস্তানের গুজরানওয়ালায় জন্মগ্রহণ করেন ও বেড়ে ওঠেন। তিনি সেন্ট পিটার উচ্চ বিদ্যালয়ে পড়াশোনা করেন। ২০১১ সালে তিনি লাহোর এসেছিলেন এসিসিএ করার জন্যে। এসকেএনএস স্কুল অফ একাউন্টেন্সি থেকে এসিসিএ শেষ করার পরে তিনি সিল্ক ব্যাঙ্ক, একটি নিরীক্ষা সংস্থা এবং কর্পোরেট প্রতিষ্ঠানের হয়ে কাজ করেছিলেন। কলেজের দিন থেকেই তিনি অভিনয়ে ক্যারিয়ার গড়ার ব্যাপারে আগ্রহী ছিলেন। ২০১৭ সালে, তিনি উর্দু ১ সিরিজের *মুজহে জিনে দোতে* সহায়ক ভূমিকা দিয়ে তার অভিনয় জীবনের সূচনা করেন। এক সাক্ষাত্কারে খান বলেছিলেন যে পরিচালক অ্যাঞ্জেলাইন মালিক তাকে অভিষেক ভূমিকা নিতে সহায়তা করেছিলেন এবং যখন তিনি করাচিতে আসেন, তিনি তার জন্যে অন্যান্য টেলিভিশন প্রযোজকদের কাছে প্রস্তাব করেছিলেন। তিনি পিটিভির *রসমাইন* (২০১৭), হাম টিভির *বিসয়াত-ই-দিল* (২০১৮), টিভি ওয়ান'র গোরি *কি দোকান* (২০১৮) এবং *উস্তানী জি* -তে পর্ব উপস্থিতিতে অভিনয় করেন।

তিনি জয়নব *শব্বিরের* বিপরীতে হাম টিভির সানওয়ারিতে (২০১৮) প্রথম প্রধান ভূমিকায় অভিনয় করেন। *সানওয়ারি* ১৮০ পর্বের জন্য নির্মাণ করা হয়েছিলো এবং এটি তার জন্য ব্রেকথ্রু বলে প্রমাণিত হয়েছিল। এটি তাকে সেরা অভিনেতার জন্য হাম পুরস্কার এনে দিয়েছিল। তিনি সৈয়দ আতিফ আলীর পরিচালিত বেজুবান (২০১৯) তে *নওয়াল সায়িদের* বিপরীতে এবং মিশেল মমতাজের বিপরীতে আদেল কামারের পরিচালিত *মেইন খোয়াব বনতি হু (২০১৯)* তে মুখ্য ভূমিকায় অভিনয় করেছেন*।* উসামা টেলিভিশন ছাড়াও, সিল্ক ব্যাংক, বোল্ড, জাজ এবং নেসলে সহ ব্র্যান্ড টিভিসি-তে হাজির হন।

## টেলিভিশন

### টিভিসি

* সিল্ক ব্যাঙ্ক
* সাহসী
* জাজ
* নেস্টেল

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তানি অভিনয়শিল্পী
বিষয়শ্রেণী:পাকিস্তানি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি অভিনেতা
বিষয়শ্রেণী:১৯৯২-এ জন্ম
ক্ষুদ্র কৃষক উন্নয়ন ফাউন্ডেশন

**ক্ষুদ্র কৃষক উন্নয়ন ফাউন্ডেশন** একটি সরকারি ফাউন্ডেশন যা ক্ষুদ্রায়তন খামার এবং কৃষকদের কল্যাণের জন্য দায়বদ্ধ। এটি বাংলাদেশের ঢাকায় অবস্থিত। এটি বাংলাদেশের ক্ষুদ্র কৃষকদের জামানত মুক্ত ক্ষুদ্র ঋণ প্রদান করে।

## ইতিহাস
ক্ষুদ্র কৃষক উন্নয়ন ফাউন্ডেশনের উৎপত্তি ক্ষুদ্র কৃষক এবং ভূমিহীন কর্ম উন্নয়ন প্রকল্পের আওতায় শুরু হয়েছিল, যা বাংলাদেশ পল্লী উন্নয়ন একাডেমীর একটি পরীক্ষামূলক প্রকল্প। প্রকল্পটি ১৯৭৫ থেকে ১৯৭৬ সাল পর্যন্ত বগুড়া জেলা, কুমিল্লা জেলা এবং ময়মনসিংহ জেলায় চলেছিল। ১৯৮৮ সালের জুলাই মাসে প্রকল্পটি পটুয়াখালী জেলা এবং বরগুনা জেলায় প্রসারিত করা হয়। প্রকল্পের প্রথম অংশ ১৯৯১ সালে সম্পন্ন হয়।

প্রকল্পের দ্বিতীয় পর্ব ১৯৯১ থেকে ১৯৯৬ সাল পর্যন্ত অব্যাহত ছিল এবং এতে বরিশাল জেলা এবং ভোলা জেলা অন্তর্ভুক্ত ছিল। প্রকল্পের তৃতীয় পর্ব ১৯৯৮ থেকে ২০০৪ সাল পর্যন্ত চলেছিল। পরে প্রকল্পের কাজ চালিয়ে যাওয়ার জন্য ১৯৯৪ সালের কোম্পানি আইনের ২৮ অনুচ্ছেদ অনুযায়ী একটি পৃথক বৈধ ফাউন্ডেশনে রূপান্তর করা হয়।
## তথ্যসূত্র

বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭৫-এ বাংলাদেশে প্রতিষ্ঠিত
আলোয়ারপেট

**আলোয়ারপেট** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত মধ্য চেন্নাইয়ের বৃহত্তর তেনামপেটের একটি বসতি লোকালয়৷ চেন্নাইয়ের উপবৃত্ত বসতি যুক্ত অঞ্চলগুলির মধ্যে এটি একটি।‌

ভৌগোলিক অবস্থানের কারণে আলোয়ারপেটথেকে চেন্নাই এর বিভিন্ন প্রান্তের একাধিক লোকালয় যাওয়ার পর্যাপ্ত সুযোগ-সুবিধা রয়েছে, এই কারণে একে "হার্ট অব চেন্নাই" বা চেন্নাইয়ের হৃৎপিণ্ড বলা হয়ে থাকে। চেন্নাই সেন্ট্রাল রেলওয়ে স্টেশন এবং চেন্নাই আন্তর্জাতিক বিমানবন্দর যথাক্রমে ৭ কিলোমিটার এবং ১১ কিলোমিটারের মধ্যে অবস্থিত। চেন্নাই মেট্রোর নীল লাইনের তেনামপেট মেট্রো স্টেশন এই লোকালয়ের নিকটতম৷ চেন্নাই মেট্রোরেল প্রজেক্টের দ্বিতীয় পর্যায়ের সম্প্রসারণ পরিকল্পনায় আলোয়ারপেটে একটি মেট্রো রেলওয়ে স্টেশন উদ্বোধনের পরিকল্পনা রয়েছে। ২০২১ খ্রিস্টাব্দের মার্চ মাসে এই প্রস্তাব দেওয়া হলেও আবাসিকদের আপত্তি কাটিয়ে আশা করা যায় আগামী ৫ থেকে ৭ বছরের মধ্যেই এই পরিকল্পনা সাফল্য পাবে।

আলোয়ারপেট তামিল ও হিন্দি অভিনেতা কামাল হাসানের বাসস্থান, বশূল রাজা এমবিবিএস সিনেমার 'আলোয়ারপেট্টা আণ্ডব বেট্টিয়া পোট্টু তাণ্ডব' গানের মাধ্যমে এই স্বীকৃতি দিয়েছেন৷ চেন্নাই সুপার কিংস দলের মালিক ও ইণ্ডিয়ান সিমেণ্টস-এর ম্যানেজিং ডাইরেক্টর এন. শ্রীনিবাসনও এখানকার বাসিন্দা৷ চেন্নাইয়ের অন্যতম বিলাসবহুল বোট ক্লাব রোড লোকালয় নিকটেই অবস্থিত৷

## অবস্থান
আলোয়ারপেটের উত্তর দিকে তেনামপেট, উত্তর পূর্ব ও পূর্ব দিকে ময়িলাপুর, উত্তর পশ্চিম দিকে ত্যাগরায়নগর, পশ্চিম ও দক্ষিণ পশ্চিম দিকে নন্দনম, দক্ষিণ দিকে রাজা আন্নামালাইপুরম ও দক্ষিণ পূর্ব দিকে মন্দবেলী ও অভিরামপুরম রয়েছে৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
গবেষণাধর্মী বিশ্ববিদ্যালয়

**গবেষণাধর্মী বিশ্ববিদ্যালয়** এমন এক ধরনের বিশ্ববিদ্যালয় যার মূল ব্রত হল গবেষণাকর্মে নিবেদিত থাকা। এগুলি সরকারি বা বেসরকারি হতে পারে। প্রায়শই এগুলির সুপরিচিত মার্কা-নাম থাকে। বহুসংখ্যক গবেষণাধর্মী বিশ্ববিদ্যালয়ের স্নাতক পর্যায়ের পাঠক্রমগুলি (কোর্স) উচ্চশিক্ষায়তনিক প্রকৃতির হয়ে থাকে, পেশাভিত্তিক বা কারিগরি নয়। এগুলিতে শিক্ষার্থীদেরকে কোনও বিশেষ পেশায় কর্মজীবন অতিবাহিত করার জন্য প্রস্তুত করা হয় না। তা সত্ত্বেও বহু কর্মে নিয়োগদানকারী প্রতিষ্ঠান গবেষণাধর্মী বিশ্ববিদ্যালয় থেকে উপাধিপ্রাপ্ত শিক্ষার্থীদের মূল্য দান করে, কেননা তাদেরকে মৌলিক জীবনযাপন দক্ষতা যেমন সবিচার চিন্তন-ক্ষমতা শিক্ষা দেওয়া হয়। বিশ্ব পর্যায়ে গবেষণা বিশ্ববিদ্যালয়গুলির সিংহভাগই সরকারী বিশ্ববিদ্যালয় হয়ে থাকে, তবে মার্কিন যুক্তরাষ্ট্র ও জাপানের বিশ্ববিদ্যালয়গুলি এর ব্যতিক্রম।

যেসব উচ্চশিক্ষা প্রতিষ্ঠান গবেষণাধর্মী বিশ্ববিদ্যালয় নয় (বা এইভাবে শ্রেণীকৃত হতে আগ্রহী নয়, যেমন উদারপন্থী কলাবিদ্যা উচ্চশিক্ষা প্রতিষ্ঠানগুলি), সেগুলি ছাত্রদের শিক্ষাদান বা তৃতীয় স্তরের শিক্ষার অন্যান্য দিকের উপরে বেশি জোর দিয়ে থাকে, এবং সেগুলির শিক্ষকমণ্ডলী প্রকাশ নয় প্রয়াণ  জাতীয় চাপ কম অনুভব করেন।

## আরও দেখুন
* ইউরোপীয় গবেষণা প্রতিষ্ঠানগুলির ইতিহাস
* মার্কিন যুক্তরাষ্ট্রের গবেষণাধর্মী বিশ্ববিদ্যালয়গুলির তালিকা

## তথ্যসূত্র

বিষয়শ্রেণী:উচ্চ শিক্ষা
বিষয়শ্রেণী:বিশ্ববিদ্যালয় বা মহাবিদ্যালয়ের ধরন
অমিতা দত্ত

**অমিতা দত্ত** (২৩ জানুয়ারি ১৯২১ - ১২ ফেব্রুয়ারি ২০২৪) একজন বাঙালি স্বাধীনতা সংগ্রামী ও প্রেসিডেন্সি কলেজের অর্থনীতির প্রথম মহিলা অধ্যাপক। 

## জীবনী
অমিতা দত্তের জন্ম ১৯২১ খ্রিস্টাব্দের ২৩ শে জানুয়ারি। তার পিতা জে কে চৌধুরী ছিলেন ঢাকার খ্যাতনামা রসায়নের অধ্যাপক। মাতা ইন্দিরা চৌধুরী। তার পৈতৃক বাড়ি ছিল অবিভক্ত বাংলার তৎকালীন নোয়াখালী জেলার লামচড়ে। ছোটবেলা থেকেই অমিতা পড়াশোনায় অত্যন্ত ভালো ছিলেন। পড়াশোনা প্রথমে ঢাকার এক মিশনারি স্কুলে এবং তারপর ইডেন গভর্নমেন্ট স্কুলে। ইন্টারমিডিয়েট, বি.এ, এম.এ পরীক্ষায় হয় প্রথম নয় দ্বিতীয় স্থান অধিকার করতেন। অর্থনীতি নিয়েই পড়াশোনা করেছেন এবং ঢাকা বিশ্ববিদ্যালয়ে পড়াশোনার সময়ই  স্বাধীনতা সংগ্রামে অংশ গ্রহণ করেন।

## কর্মজীবন
ঢাকা বিশ্ববিদ্যালয় হতে এম.এ পাশের পর ১৯৪৩ খ্রিস্টাব্দে কলকাতার লেডি ব্র্যাবোর্ন কলেজে যোগ দেন। পরে ঢাকা বিশ্ববিদ্যালয়, ১৯৪৬ খ্রিস্টাব্দে দিল্লি বিশ্ববিদ্যালয়ের ইন্দ্রপ্রস্থ কলেজ হয়ে আবার চলে আসেন লেডি ব্রেবোর্নে।লন্ডন স্কুল অব ইকোনমিক্সেগবেষণা করেন বিখ্যাত অর্থনীতিবিদ হ্যারি জনসনের তত্ত্বাবধানে। দেশে ফিরে ১৯৬৯ খ্রিস্টাব্দে যোগ দেনপ্রেসিডেন্সি কলেজে অর্থনীতির প্রথম অধ্যাপিকা হিসাবে। নোবেলজয়ী অর্থনীতিবিদ অভিজিৎ বিনায়ক বন্দ্যোপাধ্যায় সহ বিশ্বের প্রথম সারির অর্থনীতিবিদদের অনেকই তার ছাত্র। ১৯৮৩ খ্রিস্টাব্দে তিনি অবসর নেন। ২০২১ খিস্টাব্দের ২৩ শে জানুয়ারী একশো বছর পূর্ণ করলেন। সেই উপলক্ষে কলকাতার প্রেসিডেন্সী বিশ্ববিদ্যালয় তার সম্মানে ১৫ ই ফেব্রুয়ারি এক ওয়েবমিনারের আয়োজন করে। ইন্ডিয়ান স্ট্যাটিস্টিক্যাল ইনস্টিটিউটঅধ্যাপক অভিরূপ সরকার ‘কৃষি বিলের ফলে  দেশের আর্থিক পরিণতি’ উপর এক বক্তৃতা করেন।

## মৃত্যু
২০২৪ সালের ১২ ফেব্রুয়ারি ১০৩ বছর বয়সে অমিতা দত্তের জীবনাবসান হয়।

## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:১৯২৪-এ মৃত্যু
বিষয়শ্রেণী:নোয়াখালী জেলার ব্যক্তি
বিষয়শ্রেণী:বাঙালি অর্থনীতিবিদ
বিষয়শ্রেণী:নারী অর্থনীতিবিদ
বিষয়শ্রেণী:ভারতীয় অর্থনীতিবিদ
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:বাঙালি লেখক
হয় প্রকাশ নয় প্রয়াণ

"**হয় প্রকাশ নয় প্রয়াণ**" বা সরল ভাষায় "**হয় প্রকাশ করো, নয়তো মরো**" একটি প্রবচন যা দিয়ে উচ্চশিক্ষায়তনিক কর্মজীবনে সফল হতে হলে গবেষণাকর্ম প্রকাশনার যে চাপ থাকে, সেটিকে বর্ণনা করা হয়। এটি মূল ইংরেজি প্রবচন "পাবলিশ অর পেরিশ"-এর (Publish or perish) ভাবানুবাদ। সাধারণত গবেষণাধর্মী বিশ্ববিদ্যালয়গুলিতে এরকম চাপ সবচেয়ে বেশি দেখা যায়। কিছু কিছু গবেষক "প্রকাশ নয় প্রয়াণ" জাতীয় পরিবেশকে গবেষণাকর্মের পুনরাবৃত্তিকরণ সংকট উদ্ভূত হবার পেছনের একটি কারণ হিসেবে চিহ্নিত করেছেন।

সফল প্রকাশনা বিশেষজ্ঞ ও তাদের পৃষ্ঠপোষক প্রতিষ্ঠানগুলির প্রতি দৃষ্টি আকর্ষণ করতে পারে, এবং এর ফলশ্রুতিতে সেগুলিতে অর্থসংস্থান অব্যাহত থাকে ও ঐসব বিশেষজ্ঞের কর্মজীবন অব্যাহত থাকে। যেসব বিশেষজ্ঞ নিয়মিতভাবে গবেষণাকর্ম প্রকাশনা করেন না, কিংবা যাঁরা স্নাতক পর্যায়ের শিক্ষার্থীদের শিক্ষাদানের উপরে বেশি জোর দেন, তাঁরা বিদ্যমান পূর্ণকালীন ও স্থায়ী অধ্যাপনার পদগুলি অর্জনের প্রতিযোগিতায় পিছিয়ে পড়েন, এরকম ধারণা উচ্চশিক্ষায়তনে বেশ জনপ্রিয়। প্রকাশনা করার চাপ উচ্চশিক্ষায়তনিক গবেষণা সাময়িকীগুলিতে নিম্নমানের কাজ জমা দেবার একটি কারণ হিসেবে উদ্ধৃত হয়েছে। কোনও প্রকাশিত কাজের মূল্য প্রায়শই যে গবেষণা সাময়িকীতে সেটি প্রকাশিত হয়েছে, সেটির  সুখ্যাতি বা মর্যাদার উপরে নির্ভর করে। গবেষণা সাময়িকীগুলিকে সেগুলির প্রভাবের গুণনিয়ক দিয়ে বিচার করা হয়, যা হল কোনও নির্দিষ্ট গবেষণা সাময়িকীতে প্রকাশিত নিবন্ধগুলির প্রতি অন্যান্য সাময়িকীতে প্রকাশিত নিবন্ধগুলিতে উদ্ধৃতির গড় সংখ্যা।

## আরও দেখুন
* স্বার্থান্বেষী উচ্চশিক্ষায়তনিক কর্মজীবন 
* বাধ্যতামূলক মর্যাদাক্রম
* সর্বনিম্ন প্রকাশযোগ্য একক
* বিজ্ঞানমিতি
* ধীর বিজ্ঞান
* হয় উপরে, নয় বাইরে

## তথ্যসূত্র

## উৎসপঞ্জি
* Victor Davis Hanson and John Heath, *Who Killed Homer? The Demise of Classical Education and the Recovery of Greek Wisdom.* New York: The Free Press, 1998.
* Thomas K. Grose, "21st Century Professor," ''ASEE Prism,'' January 2007
* Richard L.S. Evans, "Chrysoloras' Greek: The Pedagogy of Cultural Transformation."
* Herb, Ulrich. (2010) "Sociological implications of scientific publishing: Open access, science, society, democracy, and the digital divide" ''First Monday,'' Volume 15, Number 2 – 1 February 2010  Better link https://firstmonday.org/ojs/index.php/fm/article/view/2599/2404
* Publish or Perish program (PoP) calculates various author-level metrics, including the h-index and the g-index using Google Scholar data
* Publish or Perish? A YouTube video (6 Nov 2014) slide presentation of the disadvantages of the Publish Or Perish system.

## বহিঃসংযোগ
* 

বিষয়শ্রেণী:উচ্চশিক্ষায়তনিক প্রকাশনা
বিষয়শ্রেণী:উচ্চশিক্ষায়তনিক পরিভাষা
কর্নুল বিমানবন্দর

আনুষ্ঠানিকভাবে উয়ালাওয়াদা নরসিংহ রেড্ডি বিমানবন্দর নামে পরিচিত **কর্নুল বিমানবন্দর**  ভারতের অন্ধ্রপ্রদেশ রাজ্যের ওর্বকালের একটি গ্রিনফিল্ড বিমানবন্দর। এটি কর্নুল থেকে প্রায় ১৮ কিলোমিটার (১১ মাইল) ও নন্দীয়াল থেকে ৫৪ কিমি (৩৪ মাইল) দূরে ৪০ নং জাতীয় সড়কের পাশে অবস্থিত। দুর্গম অঞ্চলে সংযোগ স্থাপনের জন্য কম ব্যয়বহুল বিমানবন্দর হিসাবে ১৫৩ কোটি টাকা (২১ মিলিয়ন মার্কিন ডলার) ব্যয়ে ১,০০৮ একর (৪.০৮ কিমি২) জুড়ে বিমানবন্দরটি নির্মিত হয়। বিমানবন্দরটি ২০২১ সালের মার্চ মাসে বাণিজ্যিক কার্যক্রম শুরু করে।

## ইতিহাস

অন্ধ্রপ্রদেশ সরকার ২০০৮ সালে কর্নুলে একটি বিমানবন্দর সহ রাজ্যের আটটি ছোট বিমানবন্দর উন্নয়নের আগ্রহ প্রকাশের জন্য আমন্ত্রণ জানায়। প্রতিটি বিমানবন্দরটির ব্যয় ₹৫০ কোটি (২০১৯ সালে ১১২ কোটি টাকা বা ১৬ মিলিয়ন মার্কিন ডলার) নির্ধারিত হয়। বলা হয়েছিল, বিমানবন্দরসমূহ ৫০০-৬০০ একর (২.০x২.৪ কিমি২) জুড়ে নির্মিত হবে। এই বিমানবন্দরটি নির্মাণের জন্য নির্বাচিত করা হয়, কারণ করনুলে প্রতিদিন ৩০০ টন কাগজ উৎপাদনে সক্ষম একটি বৃহত কাগজ কল ছিল।

বিমানবন্দর নির্মাণের জন্য কোনও সংস্থা বিড পোস্ট না করায় ২০০৯ সালের জুলাই মাসে সরকার পরিকল্পনাটি বাতিল করে। সংস্থাসমূহ রাজস্বের কম প্রত্যাশার কারণে নির্মাণে আগ্রহ প্রকাশ করেনি। সরকার ২০০৯ সালের অক্টোবর মাসে ৫০০ একর (২.০ কিমি২) জুড়ে কর্ণুল বিমানবন্দর সহ ৪ টি বিমানবন্দরের জন্য নতুন দরপত্র আমন্ত্রণ করার পরিকল্পনা করে। বিমানবন্দরটি চালু হওয়ার পরে সরকার প্রথম সাত বছরের জন্য মূল্য সংযোজন কর থেকে ছাড় এবং ইজারা ভাড়া ছাড়সহ অতিরিক্ত প্রণোদনা দেওয়ার প্রস্তাব করে।

দুর্গম অঞ্চলে সংযোগ স্থাপনের জন্য কেন্দ্রীয় সরকার স্বল্প ব্যয়বহুল বিমানবন্দরসমূহের উন্নয়নের জন্য ২০১৩ সালে ৫০ টির মধ্যে একটি হিসাবে কর্নুলকে চিহ্নিত করে। বিমানবন্দরটি প্রথমে ৬৩৯ একর (২.৫৯ কিমি২) জুড়ে নির্মাণের পরিকল্পনা করা হয়, যার মধ্যে পুড়িশেরায়ে ৪৫৬ একর (১.৮৫ কিমি২), ওড়ওয়াকালে ১১৪ একর (০.৪৭ কিমি২) এবং কান্নামাদাকালায় ৬৭ একর (০.২৭ কিমি২) রয়েছে। ভারতের বেসামরিক বিমান পরিবহন মন্ত্রণালয় ২০১৬ সালের ফেব্রুয়ারি মাসে স্থানটির ছাড়পত্র প্রদান করে। রাজ্য সরকার ২০১৭ সালের ফেব্রুয়ারি মাসে জমি বরাদ্দের অনুমোদন প্রদান করে। চূড়ান্ত নির্মাণটি ১৫৩ কোটি টাকা (২১ মিলিয়ন মার্কিন ডলার) ব্যয়ে ১,০০৮ একর (৪.০৮ কিমি২) জুড়ে হয়।

## বিমানসংস্থা ও গন্তব্য

## তথ্যসূত্র

## বহিঃসংযোগ

বিষয়শ্রেণী:অন্ধ্রপ্রদেশের বিমানবন্দর
বিষয়শ্রেণী:২০১৯-এ অন্ধ্রপ্রদেশে প্রতিষ্ঠিত
মারিয়া রোসা লেগল

**মারিয়া রোসা লেগল** ছিলেন একজন  হন্ডুরান ফ্রান্সিসকান রিলিজিয়াস সিস্টার যাকে হন্ডুরাসের "মাদার তেরেসা" বলা হয়। ১৯৬০-এর দশকে তিনি হন্ডুরাসের পরিত্যক্ত ও সুবিধাবঞ্চিত শিশুদের যত্ন নেওয়ার জন্য কয়েকটি আশ্রমের ব্যবস্থা করেছিলেন যার নাম দেওয়া হয়েছিল *সোসিয়েদাদ অ্যামিগোস দে লস নিনোস* (শিশুসঙ্ঘের বন্ধুরা)। নিউ ইয়র্ক সিটিতে ন্যাশনাল ক্যাথলিক ডেভলপমেন্ট কনফারেন্স ১৯৭৭ সালে তাকে গুড সামারিটান অ্যাওয়ার্ড প্রদান করেছিল।

## জীবন
লেগল ১৯২৬ সালের ২১ নভেম্বরে মধ্য আমেরিকার প্রধান বন্দর হন্ডুরাসের পুয়ের্তো কর্তেসে জন্মগ্রহণ করেছিলেন। তিনি হন্ডুরান মাতা এবং ফরাসি কানাডীয়  পিতার কন্যা। প্রথম জন্মদিনের আগে তার পিতা তাদের ত্যাগ করেছিলেন। ফলে  তাকে একটি এতিমখানায় বড় হতে হয়েছে। শিশুদের পক্ষে অক্লান্ত প্রচেষ্টার স্বীকৃতি হিসাবে হন্ডুরাস সরকার তার সম্মানে একটি ডাকটিকিট জারি করেছিল।

## কোভিড-১৯ থেকে হাসপাতালে ভর্তি
২০২০ সালের ১০ জুলাই সিস্টার লেগলকে হাসপাতালে ভর্তি করা হয়েছিল এবং পরীক্ষায় জানা গিয়েছিল যে তিনি করোনভাইরাসে আক্রান্ত হয়েছেন। ২০২০ সালের ১৮ আগস্ট তাকে হাসপাতাল থেকে মুক্তি দেওয়া হয়েছিল।

## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:২১শ শতাব্দীর খ্রিস্টান নান
বিষয়শ্রেণী:২০শ শতাব্দীর নান
বিষয়শ্রেণী:হন্ডুরান নারী সক্রিয়কর্মী
বিষয়শ্রেণী:হন্ডুরান সক্রিয়কর্মী
বিষয়শ্রেণী:রোমান ক্যাথলিক সক্রিয়কর্মী
বিলাসপুর বিমানবন্দর

বিলাস দেবী কেবত বিমানবন্দর নামে পরিচিত **বিলাসপুর বিমানবন্দর**  ভারতের ছত্তিসগড় রাজ্যের বিলাপুরের দশ কিলোমিটার (৬.২ মাইল) দক্ষিণে চক্রভট্টে অবস্থিত। এটি ভারতীয় বিমানবন্দর কর্তৃপক্ষের মালিকানাধীন। বায়ুদূত ১৯৮০-এর দশকে বিমানবন্দরটি থেকে  ভোপাল ও দিল্লিতে উড়ান পরিষেবা সরবরাহ করত। বিমানবন্দর থেকে ২০২১ সালে পুনরায় বাণিজ্যিক নির্ধারিত উড়ান চালু হয়।

## ইতিহাস
বিলাসপুর বিমানবন্দরটি ২০২১ সালের ২৭ জানুয়ারি বাণিজ্যিক উড়ান পরিচালনা (৩সি ভিএফআর বিভাগে ৭২ আসনের বিমান)  করার জন্য ডিরেক্টর জেনারেল অব সিভিল এভিয়েশন (ভারত) এর বাণিজ্যিক অনুমোদন (লাইসেন্স) লাভ করে।  কেন্দ্রীয় নাগরিক বিমান পরিবহন মন্ত্রী, হরদীপ সিংহ পুরী ২০২১ সালের ২ ফেব্রুয়ারি ঘোষণা করেন যে বিলাসপুর বিমানবন্দর থেকে প্রয়াগরাজ, দিল্লি, ভোপাল, জব্বলপুরে বাণিজ্যিক উড়ান পরিষেবা ২০২১ সালের ১ মার্চ থেকে চালু হবে।

## পরিকাঠামো
বিমানক্ষেত্রটির উচ্চতা সমুদ্রপৃষ্ঠ থেকে ২৭৬ মিটার।

১৭/৩৫ রানওয়েটি উভয় প্রান্তে বাঁক প্যাড সহ ১,৫৩৫ মিটার দীর্ঘ এবং ৩০ মিটার প্রশস্ত। রানওয়েটি একটি ৬৩০ মিটার দীর্ঘ ট্যাক্সিওয়ের দ্বারা একটি ছোট হেলিপ্যাড সহ অ্যাপ্রোনের সাথে সংযুক্ত রয়েছে।
## বিমানসংস্থা ও গন্তব্য

## অনির্দিষ্ট কালের জন্য ধর্মঘট
রাঘবেন্দ্র রাও ভবন নামে পরিচিত সিটি টাউনহলে বিলাসপুরে বিমান সংযোগের দাবিতে কেন্দ্রীয় ও রাজ্য সরকারের বিরুদ্ধে প্রতিবাদ করার জন্য ২০১৯ সালের ২৬ শে অক্টোবর স্থানীয় কয়েকজন অনির্দিষ্টকালের ধর্মঘট শুরু করে। তাদের দাবীসমূহ: বিলাসপুরে একটি পূর্ণাঙ্গ ৪সি বিমানবন্দর গঠন করা উচিত; দিল্লি, মুম্বই, বেঙ্গালুরুের মতো মেট্রো শহরসমূহের সাথে উড়ান সংযোগ; বিলাসপুর বিমানবন্দরে বড় আকারের বিমানের অবতরণ ও উড্ডয়নের জন্য বিমানবন্দরের রানওয়ে সম্প্রসারণ করা।

বিলাসপুর বিমানবন্দরটি ৩সি কার্যক্রমের জন্য চালু করা হয় এবং জব্বলপুর ও এলাহাবাদ হয়ে দিল্লি যাওয়ার জন্য ২০২১ সালের মার্চ মাসে সাপ্তাহিক ৪X উড়ান পরিষেবা শুরু হয়। বিলাসপুর জেলার স্থানীয় বাসিন্দারা বিমানবন্দরকে ৩সি থেকে ৪সি বিভাগে উন্নীত করার জন্য ধর্মঘট অব্যাহত রেখেছেন।

## তথ্যসূত্র

## বহিঃসংযোগ
*

বিষয়শ্রেণী:ছত্তিসগড়ের বিমানবন্দর
বিষয়শ্রেণী:১৯৪২-এ ভারতে প্রতিষ্ঠিত
বিষয়শ্রেণী:বিলাসপুর, ছত্তিশগড়
মারিয়া ত্রিনিদাদ দেল সিদ

alt=মারিয়া ত্রিনিদাদ দেল সিদের একটি মুখচ্ছবি|থাম্ব|মারিয়া ত্রিনিদাদ দেল সিদের একটি ছবি (সময় অজানা)।
**মারিয়া ত্রিনিদাদ দেল সিদ** ( ২০ মে, ১৮৯৯ – ১৯ নভেম্বর, ১৯৯৬) ছিলেন একজন হন্ডুরান লেখিকা, সাংবাদিক এবং নারীবাদী কর্মী।  তিনি হন্ডুরাসের নারীদের অধিকার আদায়ের লড়াইয়ের একজন মূল ব্যক্তিত্ব হিসাবে বিবেচিত হয়ে থাকেন।

## জীবনী
মারিয়া ত্রিনিদাদ ডেল সিড ১৮৯৯ সালে হন্ডুরাস, ইন্টিবুসি, ম্যাগডালেনায় জন্মগ্রহণ করেছিলেন। তিনি হন্ডুরাস এবং এল সালভাদোর উভয় ক্ষেত্রেই তাঁর প্রাথমিক পড়াশোনা সমাপ্ত করেছিলেন।

১৯১৫ সালে ১৬ বছর বয়সে স্কুলশিক্ষক হওয়ার লক্ষ্য নিয়ে তিনি কোমায়গেলার গার্লস নর্মাল স্কুলে পড়াশোনা শুরু করেছিলেন। তিনি ১৯৮৮ সালে কোস্টারিকাতে অনুষ্ঠিত প্রথম মধ্য আমেরিকান শিক্ষা সম্মেলনে হন্ডুরাসের প্রতিনিধিত্ব করে শিক্ষায় তার সংশ্লিষ্টতা অব্যাহত রেখেছিলেন। 

তিনি ১৯৩৪ সালে প্রতিষ্ঠিত হন্ডুরাসের ভূগোল ও ইতিহাস সমিতির  (সোসাইটি অফ জিওগ্রাফি অ্যান্ড হিস্ট্রি অফ হন্ডুরাস) মুখপাত্র হিসাবে দায়িত্ব পালন করেছিলেন।  তিনি হন্ডুরান আন্তঃআমেরিকান সংস্কৃতি ইনস্টিটিউট, প্যান-আমেরিকান গোলটেবিল, জেলায়া সিয়েরা গ্রুপ, ন্যাশনাল ম্যাজেস্টেরিয়াম এবং উইমেন ইন্টারন্যাশনাল লিগ ফর পিস অ্যান্ড ফ্রিডমের সদস্যও ছিলেন। প্যান-আমেরিকানবাদের প্রবক্তা, তিনি ১৯৪৭ সালে নিউ অরলিন্সের আন্ত-আমেরিকান ইতিহাস কংগ্রেসে এবং প্যান-আমেরিকান ইউনিয়নে হন্ডুরাসের প্রতিনিধিত্ব করেছিলেন। 

## তথ্যসূত্র

বিষয়শ্রেণী:CS1 maint: multiple names: authors list
বিষয়শ্রেণী:১৯৬৬-এ মৃত্যু
বিষয়শ্রেণী:১৮৯৯-এ জন্ম
বিষয়শ্রেণী:২০শ শতাব্দীর সাংবাদিক
বিষয়শ্রেণী:২০শ শতাব্দীর হন্ডুরান লেখিকা
বিষয়শ্রেণী:হন্ডুরান নারী সাংবাদিক
বিষয়শ্রেণী:হন্ডুরান নারী সক্রিয়কর্মী
বিষয়শ্রেণী:হন্ডুরান নারীবাদী
বিষয়শ্রেণী:২০শ শতাব্দীর হন্ডুরান লেখক
বিষয়শ্রেণী:হন্ডুরান সাংবাদিক
জিনেট কাওয়াস

**ব্ল্যাঙ্কা জিনেট কাওয়াস ফার্নান্দেজ** (১৬ জানুয়ারি, ১৯৪6 - ৬ ফেব্রুয়ারি ১৯৯৫) ছিলেন হন্ডুরাসের একজন পরিবেশবাদী কর্মী। তিনি ৪০০ টিরও বেশি প্রজাতির উদ্ভিদ এবং প্রাণী সংরক্ষণে ভূমিকা রাখার জন্য সমধিক পরিচিত ছিলেন। 

## জীবনী
কাওয়াস মিগুয়েল পাজ বারাহোনা স্কুলে পড়াশোনা শুরু করেছিলেন এবং ১৯৬৭ সালে বিশেষজ্ঞ হিসাবরক্ষক এবং সার্টিফাইড পাবলিক অ্যাকাউন্ট্যান্টের উপাধি অর্জন করেন, এরপরে তিনি ১৯৭০এর দশকে আর্থিক প্রতিষ্ঠানে কাজ শুরু করেন। ১৯৭৭ থেকে ১৯৭৯ এর মধ্যে তিনি জিম ওয়াটের সাথে সাক্ষাত ও বিবাহবন্ধনে আবদ্ধ হন এবং ডামারিস এবং জাইমে নামে দুটি সন্তান জন্ম দেন। 

## হত্যাকাণ্ড
১৯৯৫ সালের ৬ ফেব্রুয়ারিতে সন্ধ্যা ৭:৪৫ টার দিকে, আটলান্টিডার তেলায় ব্যারিও এল সেন্ট্রোতে তার বাসায় দু'জন সন্দেহভাজন আততায়ী তাকে হত্যা করেছিল। সন্দেহভাজন খুনিদের মধ্যে একজন ছিলেন কর্নেল মারিও আমায়া (ওরফে. তিগ্র্রে আমায়া), তিনি টেলা পুলিশ সদর দফতরে সার্জেন্ট ইসমাইল পেরদোমো এবং মারিও পাইনেদার (ওরফে. চাপিন) সাথে দেখা করেছিলেন।। 

## তথ্যসূত্র

বিষয়শ্রেণী:১৯৯৫-এ মৃত্যু
বিষয়শ্রেণী:১৯৪৬-এ জন্ম
বিষয়শ্রেণী:নারী মানবাধিকার রক্ষাকর্মী
বিষয়শ্রেণী:নারী হিসাবরক্ষক
বিষয়শ্রেণী:হন্ডুরান নারী সক্রিয়কর্মী
বিষয়শ্রেণী:খুনের শিকার হন্ডুরান
বিষয়শ্রেণী:হন্ডরাসে খুন হওয়া ব্যক্তি
বিষয়শ্রেণী:আতলান্দা বিভাগের ব্যক্তি
বিষয়শ্রেণী:পরিবেশবাদী হত্যা
বিষয়শ্রেণী:ফিলিস্তিনি বংশোদ্ভূত ব্যক্তি
বিষয়শ্রেণী:নারী মানবাধিকার কর্মী